ชินคอร์ปปันผลเพียบ 3.25 บาท
ชิน คอร์ปอเรชั่น จ่ายเงินปันผลหุ้นละ3.25บาท รวมกว่าหมื่นล้าน คาดไม่กระทบราคาหุ้น&nbsp; เหตุรู้ข่าวล่วงหน้าแล้ว
23 ก.พ. 2553

ชิน คอร์ปอเรชั่น จ่ายเงินปันผลหุ้นละ3.25บาท รวมกว่าหมื่นล้าน คาดไม่กระทบราคาหุ้น  เหตุรู้ข่าวล่วงหน้าแล้ว
คณะกรรมการบริษัท ชิน คอร์ปอเรชั่น มีมติจ่ายเงินปันผลพิเศษหุ้นละ 2 บาท และปันผลปกติ 1.25 บาท รวม 3.25 บาท คิดเป็นอัตราผลตอบแทน 11% สำหรับเงินปันผลระหว่างกาลสำหรับงวดตั้งแต่วันที่ 1 มกราคม 2553 ถึงวันที่ 8 เมษายน 2553  กำหนดจ่ายเงินวันที่ 4 พ.ค. ให้แก่ผู้ถือหุ้นที่มีชื่อในทะเบียนวันที่ 21 เม.ย.2553 ก่อนหน้านี้บริษัทจ่ายเงินปันผลหุ้นละ 2.40บาท สำหรับผลการดำเนินงานประจำปี 2552  
ทั้งนี้ บริษัทสามารถจ่ายเงินปันผลมากสุดเป็นประวัติการณ์หลังบริษัทลูก คือ บริษัทแอดวานซ์ อินโฟร์เซอร์วิส ประกาศจ่ายเงินปันผลงวดครึ่งหลังปี 2552  สูงถึง 8.30 บาท  เพราะมีกระแสดเงินสดมาก และไม่มีโครงการลงทุนขนาดใหญ่   อย่างไรก็ตามเงินปันผลที่จ่ายงวดนี้หุ้นละ 3.25  บาท รวมเป็นเงินทั้งสิ้น 1หมื่นล้านบาทนั้นเป็นไปตามที่นักวิเคราะห์คาดการณ์ จึงไม่น่าจะมีผลให้ราคาหุ้นวันนี้ปรับตัวขึ้นแรง และอาจจะมีโอกาสอ่อนตัวลง หลังจากราคาดีดขึ้นมารับข่าวนี้ล่วงหน้าแล้ว